**A MAB akkreditációs elvárásai, SZAKMAI BÍRÁLATI SZEMPONTJAI (SzBSz) felsőoktatási szakképzés (Fsz) indításának véleményezésében**

**Jogszabályi háttér:**

A MAB a szakképzés indítása szakmai bírálati szempontjainak (SzBSz) összeállításánál kiindulási alapnak tekinti a nemzeti felsőoktatásról szóló 2011. évi CCIV. törvény (Nftv.) vonatkozó, e törvény rendelkezéseit végrehajtási rendelete, a 87/2015. Korm. rend. (Nftv. vhr.) 21. § (1) és (5) pontja előírásait, illetve a 230/2012. Korm. rend., különösen a 12. § (4) pontjában foglaltakat[[1]](#footnote-1), valamint a A felsőoktatási szakképzések, az alap- és mesterképzések, valamint hitéleti képzések a 2022/23-as tanévtől alkalmazandó képzési és kimeneti követelményei című dokumentum vonatkozó előírásait.

# A FELSŐOKTATÁSI SZAKKÉPZÉST ILLETŐEN HASZNÁLT FOGALMAK ÉRTELMEZÉSE

|  |
| --- |
| **feladatprofil[[2]](#footnote-2):**a felsőoktatási szakképzettséggel ellátható legjellemzőbb tevékenység, feladatkör, munkaterület. (tartalmát lásd az adott KKK 4. pontjában és 7. (A felsőoktatási szakképzés célja) pontjában.) |
| **a szakképzés szerkezete[[3]](#footnote-3):**a felsőoktatási szakképzés az alábbi modulokból épül fel:* **valamennyi felsőoktatási szakképzés közös (kompetencia) modulja** legfeljebb **12** kreditértékben;

(tartalmát lásd a 18/2016. EMMI rendelet 2. mellékletében)* **képzési terület szerinti közös modul** legfeljebb **21** kreditértékben, amelyből a képzési ág szerinti közös modul legfeljebb **15** kredit;
* a **szakképzés modulja**, szakirányok esetén a szakirányok szakképzési modulja legfeljebb **87**

kreditértékben, amelyből a gyakorlati képzés kreditértéke **30** kredit; a specializáló kreditértéke legfeljebb **15** kredit. |
| **szakmai gyakorlat[[4]](#footnote-4):** a felsőoktatási intézmény vagy az intézmény és a szakmai gyakorlóhely által közösen meghatározott képzési tevékenység, amelyet a képzési és kimeneti követelményekben meghatározottak szerint a felsőoktatási szakképzési programnak, illetve a szak tantervének megfelelően terveznek, szerveznek és értékelnek. A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag – eszköz – technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.Felsőoktatási szakképzésben legalább egy félév (legalább 14 hét, ötnapos munkahetekkel) szakmai gyakorlatot kell szakmai gyakorlóhelyen szervezni. A szakmai gyakorlat egybefüggő gyakorlat, amely több részben csak akkor szervezhető meg, ha arról a felsőoktatási szakképzés képzési és kimeneti követelményei - szakmai indokok alapján - úgy rendelkeznek.Részidős vagy távoktatási képzésben szervezett képzés esetén a szakmai gyakorlat legalább 240 óra, amely időtartam alatt legalább három hét gyakorlatot egybefüggően kell megszervezni. A korábbi munkatapasztalat a felsőoktatási intézmény tanulmányi és vizsgaszabályzatában meghatározottak szerint tanulmányi követelmény teljesítéseként elismerhető.A szakmai gyakorlat követelményeit a felsőoktatási szakképzés KKK-ja határozza meg |

**A SZAKKÉPZÉS TARTALMA**

(A jogszabályban **(230/2012. Korm. rend.***)* írtakat **aláhúzott bold** betűk jelölik)

# Elvárás az intézmény által kidolgozott szakképzési program összhangja a vonatkozó képzési és kimeneti követelményekkel (KKK):

## Az intézmény által kidolgozott szakképzési program moduláris **tantervében**

* + a főbb modulok az **előírt kredit-tartományokban** legyenek
	+ a szak jelzett **orientációjával[[5]](#footnote-5) összhangban** lévő mértékű legyen a **gyakorlati képzés**
	+ a képzési terület szerinti továbbtanulás esetén **beszámítandó kreditek** száma az előírt (minimum **30** kredit) legyen, a beszámíthatónak jelzett ismeretek illeszkedők legyenek az adott alap vagy osztatlan szakba, a tantárgyi programjuk alapján a beszámításuk a kreditátviteli előírásoknak[[6]](#footnote-6) feleljenek meg.
1. A modulok **tantárgyi programjai** (a tantárgyleírások és a megadott szakirodalmak alapján) **az előírt** képzési célnak és **kompetenciaelemeknek megfelelően** biztosítsák a **szakképzettség szakmai kompetenciáinak** (tudás, képesség) a hallgatók általi **elérését** az adott képzési időn belül megvalósíthatóan.
2. A **szakmai gyakorlat** szervezése az előírtak4 szerint történjen, **szakmai követelményei feleljenek meg a szakképzés feladatprofiljának.**

## A **számonkérési módszerek,** a **záróvizsga** legyenek alkalmasak a valós hallgatói tudás és teljesítmény mérésére, a megkívánt kompetenciák megszerzésének ellenőrzésére, az elsajátítás mértékének megítélésére.

1. Amennyiben az adott KKK azt előírja– a felsőoktatási szakképzésre történő **felvétel speciális feltételei** feleljenek meg az előírtaknak.
2. Amennyiben az adott KKK azt előírja– **az idegen nyelvi és szaknyelvi követelmények** feleljenek meg az előírtaknak.
1. **230/2012. Korm. rend. 12. § (4)** A Magyar Felsőoktatási Akkreditációs Bizottság a felsőoktatási szakképzési programról készített szakértői véleményében azt vizsgálja, hogy a felsőoktatási intézmény felsőoktatási szakképzési programja összhangban van-e a képzési és kimeneti követelményekkel, a szakképzettség szakmai kompetenciái megfelelnek-e a képzési és kimeneti követelményekben meghatározott kompetencia területek szerinti követelményeknek, a szakmai gyakorlat követelményei megfelelnek-e a szakképzettség feladatprofiljának. [↑](#footnote-ref-1)
2. Ld. **230/2012. Korm. rend. 4. §** [↑](#footnote-ref-2)
3. Ld. **230/2012. Korm. rend. 5. § (1)** [↑](#footnote-ref-3)
4. Ld. **230/2012. Korm. rend. 6. § (1) (2) (3), 3. § (1)** [↑](#footnote-ref-4)
5. **A felsőoktatási szakképzések, az alap- és mesterképzések, valamint hitéleti képzések a 2022/23-as tanévtől alkalmazandó képzési és kimeneti követelményei 1. melléklet 5. pont:**

	1. kiemelten elméletorientált, amelyben az elméleti jellegű ismeretátadás aránya 70–80 százalék,
	2. elméletorientált, amelyben az elméleti jellegű ismeretátadás aránya 60–70 százalék,
	3. kiegyensúlyozott, amelyben az elméleti jellegű ismeretátadás aránya 40–60 százalék,
	4. gyakorlatorientált, amelyben a gyakorlati jellegű ismeretszerzés aránya 60–70 százalékkiemelten gyakorlatorientált, amelyben a gyakorlati jellegű ismeretszerzés aránya 70–80 százalék. [↑](#footnote-ref-5)
6. **Nftv 49. § (5)** Egy adott ismeretanyag elsajátításáért egy alkalommal adható kredit. A kreditelismerés – tantárgy (modul) előírt kimeneti követelményei alapján – kizárólag a kredit megállapításának alapjául szolgáló tudás összevetésével történik. El kell ismerni a kreditet, ha az összevetett tudás legalább hetvenöt százalékban megegyezik. A tudás összevetését a felsőoktatási intézmény e célra létrehozott bizottsága (a továbbiakban: kreditátviteli bizottság) végzi.

(6) A kreditátviteli bizottság az előzetesen megszerzett tudást, munkatapasztalatot – e törvényben, valamint kormányrendeletben meghatározottak szerint – tanulmányi követelmény teljesítéseként elismerheti. [↑](#footnote-ref-6)